Audnedal stasjon

Audnedal stasjon ligger i Lyngdal kommune, 106,6 moh, 419,34 km fra Oslo. Stasjonen ble åpnet 17. desember 1943 da Sørlandsbanen ble tatt i bruk frem til Moi. Stasjonen ble fjernstyrt fra 19. august 1969 og ubemannet fra 1. juni 1970. Stasjonsbygningen ble totalrenovert i 2009. Det er døgnåpent venterom for reisende, med toalett.

Alle passasjertog stopper på Audnedal stasjon ved behov.
Det innebærer at passasjerer som vil reise fra Audnedal må stå på plattformen når toget kommer.
Hvis lokføreren ikke kan se noen passasjerer på perrongen, og ingen passasjerer ombord i toget skal av, vil toget passere stasjonen uten å stoppe.

Stasjonen har gratis bilparkering.

Mellom Audnedal og Snartemo, en strekning på 9 km, går banen gjennom Norges femte lengste tunnel, Hægebostadtunnelen, som er 8,5 km lang.

Ruter og linjer

Referanser

Eksterne lenker

Jernbanestasjoner på Sørlandsbanen
Jernbanestasjoner i Agder
Samferdsel i Lyngdal
Jernbanestasjoner åpnet i 1943
1943 i Norge
Byggverk i Lyngdal
Audnedal